47)Ainhoa+Etxabe

Gai honi buelta pare bat eman ondoren eta hainbat iritzi irakurri eta gero, argi geratu zait zein den nire ikuspuntua honekiko. Ez zait batere ondo iruditzen kirolari bat dopatzea txapelketa baterako, hau da, dopina legeztetzea. Lehenik, osasunarekin jokatzen ari zara. Batek, agian, esango luke nahi duena egin dezakeela bakoitzak bere osasunarekin. Baina, nik uste dut, batzuek ez zutela neurririk aurkituko dopinarekin eta beren osasuna arriskuan jarriko zutela. Orduan, hoberena debekatuta egotea dela iruditzen zait. Bigarrenik, txapelketa batean pertsona batzuk dopatuta egotea eta beste hainbat ez egotea, ez litzateke joku garbia izango. Lehiaketaren emozioa edo xarma galduko luke. Ikusleek ez lukete hainbeste disfrutatuko. Gainera, desabantaila egongo litzateke jokalarien edo lehiatzen ari direnen artean. Bakoitzak, badaki zein gabezi eta zein dohain dituen eta horiekin lehiatu beharko luke. Hau guztia esan ondoren, nahiko argi geratu da nire aurkakotasuna gaiarekiko.